**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Једанаесте редовне сједнице Народне скупштине Републике Српске,**

**одржане 21. и 22. јула 2020. године**

Једанаеста редовна сједница Народне скупштине Републике Српске одржана је 21. и 22. јула 2020. године у Бањој Луци.

Предсједник Народне скупштине Републике Српске Недељко Чубриловић (у даљњем тексту: предсједник) отворио је засједање Једанаесте редовне сједнице и констатовао да постоји кворум, те да су одсуство са сједнице најавили народни посланици: Срђан Мазалица, Милица Ловрић, Мирела Кајкут Зељковић, Радован Вуковић, Илија Таминџија, Дражен Врховац, Срђан Тодоровић, Александар Фулурија, Бранко Бутулија, Иванка Марковић, Александар Главаш, Томица Стојановић, Крсто Јандрић, Милан Радовић, Дарко Бабаљ и Един Рамић.

На почетку сједнице предсједник је обавијестио присутне да ће се радити у пословнички предвиђеном радном времену, те да ће *дан за гласање* бити по апсолвирању тачака дневног реда.

Прије преласка на расправу о приједлогу дневног реда Једанаесте редовне сједнице Народне скупштине Републике Српске, предсједник је отворио расправу о **Записнику са Десете редовне сједнице Народне скупштине Републике Српске, одржане 16, 17, 18, 23, 24, 25, 29. и 30. јуна и 1. и 2. јула 2020. године, који је усвојен са *48 гласова ''за'', ниједним ''против'' и осам ''уздржаних''.***

Прешло се на утврђивање приједлога дневног реда Једанаесте редовне сједнице Народне скупштине Републике Српске. Предсједник je присутне народне посланике обавијестио о сљедећим измјенама и допунама дневног реда Једанаесте редовне сједнице Народне скупштине Републике Српске, а у складу са чланом 127 Пословника Народне скупштине Републике Српске, и то:

* Влада Републике Српске је поднијела захтјев за допуну дневног реда:
* Приједлог закона о измјени Закона о подстицајима у привреди Републике Српске – по хитном поступку.

Народна скупштина Републике Српске је усвојила захтјев за допуну дневног реда

**са *57 гласова ''за'', ниједним ''против'' и ниједним ''уздржаним''.***

* Клуб посланика СНСД је поднио захтјев да се са дневног реда повуку тачке од 10. до 17.

Народна скупштина Републике Српске се изјаснила и усвојила захтјев за повлачење предложених тачака:

- тачка 10 – Извјештај Комитета за координацију надзора финансијског сектора Републике Српске за 2019. годину

**са *58 гласова ''за'', ниједним ''против'' и ниједним ''уздржаним'';***

- тачка 11 – Извјештај Фискалног савјета Републике Српске о спровођењу Закона о фискалној одговорности у Републици Српској за 2019. годину

**са *58 гласова ''за'', ниједним ''против'' и ниједним ''уздржаним'';***

- тачка 12 – Извјештај Фискалног савјета Републике Српске о раду за период 1. 1. 2019. – 31. 12. 2019. године

**са *56 гласова ''за'', ниједним ''против'' и ниједним ''уздржаним'';***

- тачка 13 – Извјештај о стању у банкарском систему Републике Српске 1. 1. 2019 – 31. 12. 2019. и Извјештај о пословању и резултатима рада са Финансијским извјештајем  Агенције за банкарство Републике Српске за 2019. годину

**са *57 гласова ''за'', ниједним ''против'' и ниједним ''уздржаним'';***

- тачка 14 – Извјештаји Агенције за осигурање Републике Српске:

а) Извјештај Агенције за осигурање Републике Српске о стању сектора осигурања у Републици Српској за период од 1. 1. 2019. до 31. 12. 2019. године;

б) Извјештај Агенције за осигурање Републике Српске о раду за период од 1. 1. 2019 до 31. 12. 2019. године;

в) Извјештај Агенције за осигурање Републике Српске о финансијском пословању за период од 1. 1. 2019. до 31.12.2019. године

**са *57 гласова ''за'', ниједним ''против'' и ниједним ''уздржаним'';***

- тачка 15 – Извјештаји Комисије за хартије од вриједности Републике Српске:

а) Извјештај Комисије за хартије од вриједности Републике Српске о стању на тржишту хартија од вриједности за 2019. годину;

б) Извјештај Комисије за хартије од вриједности Републике Српске о раду за 2019. годину;

в) Извјештај Комисије за хартије од вриједности Републике Српске о финансијском пословању за период 1. 1 – 31. 12. 2019. године

**са *56 гласова ''за'', ниједним ''против'' и ниједним ''уздржаним'';***

* тачка 16 – Информација о дугу са стањем на дан 31. 12. 2019. године

**са *57 гласова ''за'', ниједним ''против'' и ниједним ''уздржаним'';***

* тачка 17 – Информација о имплементацији Стратегије за сузбијање насиља у

породици Републике Српске

**са *57 гласова ''за'', ниједним ''против'' и ниједним ''уздржаним'';***

* Предсједник је обавијестио народне посланике да је на Законодавном одбору народни посланик Јелена Тривић повукла из процдуре Нацрт закона о измјени и допуни Закона о регистру запослених код корисника буџетски средстава Републике Српске.
* Такође на приједлог Колегијума Народне скупштине Републике Српске Влада је повукла Нацрт закона о противградној заштити.

Других приједлога за измјену или допуну дневног реда није било.

Народна скупштина Републике Српске усвојила је

**ДНЕВНИ РЕД**

1. Посланичка питања и одговори – ''Актуелни час'';
2. Приједлог закона о измјенама Закона о обавезним осигурањима у саобраћају – по хитном поступку;
3. Приједлог закона о измјени и допунама Закона о подстицајима у привреди Републике Српске – по хитном поступку;
4. Приједлог закона о спорту Републике Српске;
5. Приједлог закона о пореском поступку Републике Српске;
6. Приједлог закона о измјени Закона о јединственом регистру финансијских извјештаја Републике Српске;
7. Приједлог закона о измјенама и допунама Закона о рачуноводству и ревизији Републике Српске;
8. Нацрт закона о измјенама и допунама Закона о гасу;
9. Избор и именовања;

*са* ***58 гласова ''за'', ниједним “против'' и ниједним ''уздржаним''.***

Прешло на разматрање тачака дневног реда.

**Ад – 1: Посланичка питања и одговори – ''Актуелни час''**

Своје учешће у оквиру ове тачке дневног реда узели су: Перица Бундало, Драган Галић, Јелена Тривић, Милан Петковић, Давор Шешић, Драгослав Кабић, Миладин Станић, Момчило Антонић, Душко Ивић, Костадин Васић, Драшко Станивуковић, Недељко Гламочак, Љубиша Крунић, Гордана Видовић, Максим Скоко, Милан Шврака, Споменка Стевановић, Небојша Вукановић, Душица Шолаја, Саво Вулић, Соња Караџић Јовичевић, Игор Жунић, Валерија Лакић, Недељко Ћорић, Саша Поповић, Мирко Совиљ, Андреа Дорић, Зоран Видић, Дане Малешевић и Игор Црнадак.

**Ад – 2: Приједлог закона о измјенама Закона о обавезним осигурањима у саобраћају – по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Душко Ивић, Небојша Вукановић, Драшко Станивуковић, Љубиша Крунић, Зоран Видић, Игор Жунић и Миладин Станић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***,22. јула 2020. године, Народна скупштина Републике Српске је приступила изјашњавању о Приједлогу закона.

***Закон о измјенама Закона о обавезним осигурањима у саобраћају је усвојен са 45 гласова ''за'', ниједним ''против'' и 13 ''уздржаних''.***

**Ад – 3: Приједлог закона о измјени и допунама Закона о подстицајима у привреди Републике Српске – по хитном поступку**

У име предлагача уводно излагање поднио је испред Министарства привреде и предузетништва помоћник министра Велимир Андрић.

У посланичкој расправи учествовали су: Јелена Тривић, Миладин Станић, Драшко Станивуковић, Небојша Вукановић, Зоран Видић и Гордана Видовић.

Закључена је расправа.

Завршну ријеч по овој тачки дневног реда поднио је помоћник министра Велимир Андрић.

*У* ***дану за гласање***,22. јула 2020. године, Народна скупштина Републике Српске је приступила изјашњавању о Одлуци о повратном дјеству и Приједлогу закона.

***Одлука о повратном дејству одредбе Закона о измјени и допунама Закона о подстицајима у привреди Републике Српске***  ***је усвојена са 49 гласова ''за'', ниједним ''против'' и 11 ''уздржаних''.***

***Закон о измјени и допунама Закона о подстицајима у привреди Републике Српске је усвојен са 48 гласова ''за'', ниједним ''против'' и 11 ''уздржаних''.***

**Ад – 4: Приједлог закона о спорту Републике Српске**

У име предлагача уводно излагање поднијела је Соња Давидовић, министар породице, омладине и спорта.

У посланичкој расправи учествовали су: Љубиша Крунић, Давор Шешић, Дарко Митрић, Андреа Дорић, Денис Шулић, Наташа Кулашинац, Валерија Лакић, Гордана Видовић, Наташа Радуловић, Максим Скоко, Драган Галић, Игор Жунић, Драшко Станивуковић, Милан Тубин, Дарко Бабаљ, Небојша Вукановић, Маринко Драгишић и Милан Шврака.

Клуб посланика СП поднио је амандман.

Закључена је расправа.

Завршну ријеч по овој тачки дневног реда поднијела је Соња Давидовић, министар породице, омладине и спорта.

*У* ***дану за гласање***,22. јула 2020. године, Народна скупштина Републике Српске је приступила изјашњавању о амандману и Приједлогу закона.

Испред Владе Републике Српске као предлагача о поднесеном амандману изјаснила се Соња Давидовић, министар.

Амандман је дјелимично прихваћен.

Након дјелимично прихваћеног амандмана од стране предлагача Приједлога закона, Клуб посланика СП није тражио изјашњавање.

***Закон о спорту Републике Српске је усвојен са 57 гласова ''за'', ниједним ''против'' и два ''уздржана''.***

**Ад – 5: Приједлог закона о пореском поступку Републике Српске**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Јелена Тривић, Милан Тубин, Миладин Станић, Жељка Стојичић, Гордана Видовић, Душко Ивић и Драшко Станивуковић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***,22. јула 2020. године, Народна скупштина Републике Српске је приступила изјашњавању о Приједлогу закона.

***Закон о пореском поступку Републике Српске је усвојен са 47 гласова ''за'', 11 ''против'' и два ''уздржана''.***

**Ад – 6: Приједлог закона о измјени Закона о јединственом регистру финансијских извјештаја Републике Српске**

У име предлагача уводно излагање поднијела је Зора Видовић, министар финансија.

По овој тачки дневног реда није било нити посланичке расправе нити завршне ријечи.

*У* ***дану за гласање***,22. јула 2020. године, Народна скупштина Републике Српске је приступила изјашњавању о Приједлогу закона.

***Закон о измјени Закона о јединственом регистру финансијских извјештаја Републике Српске је усвојен са 46 гласова ''за'', 11 ''против'' и два ''уздржана''.***

**Ад – 7: Приједлог закона о измјенама и допунама Закона о рачуноводству и ревизији Републике Српске**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Наташа Кулашинац, Миладин Станић и Жељка Стојичић.

Клуб посланика СНСД поднио је амандман.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***,22. јула 2020. године, Народна скупштина Републике Српске је приступила изјашњавању о амандману и Приједлогу закона.

Испред Владе Републике Српске као предлагача о поднесеном амандману Клуба посланика СНСД, изјаснила се Зора Видовић, министар.

Амандман је прихваћен.

***Закон о измјенама и допунама Закона о рачуноводству и ревизији Републике Српске је усвојен са 47 гласова ''за'', ниједним ''против'' и 13 ''уздржаних''.***

**Ад – 8: Нацрт закона о измјенама и допунама Закона о гасу**

У име предлагача уводно излагање испред Министарства енергетике и рударства поднио је Зоран Савић, помоћник министра.

У посланичкој расправи учествовали су: Максим Скоко, Миленко Вићановић и Небојша Вукановић.

Закључена је расправа.

Завршну ријеч по овој тачки дневног реда поднио је Петар Ђокић, министар енергетике и рударства.

*У* ***дану за гласање***, 22. јула 2020. године, Народна скупштина Републике Српске је приступила изјашњавању о Нацрту закона.

***Нацрт закона о измјенама и допунама Закона о гасу је усвојен са 44 гласа ''за'', ниједним ''против'' и 16 ''уздржаних''.***

**Ад – 9:** **Избор и именовања**

Замјеник предсједника Комисије за избор и именовање Давор Шешић поднио је извјештаје о:

* разматрању приједлога кандидата за избор чланова радних тијела Народне скупштине Републике Српске:

1. за члана у Одбору за безбједност предложен је Дико Цвијетиновић;
2. за спољног члана у Одбору за борачко-инвалидску заштиту испред удружења предложени су: Душко Вукотић, Јован Зељковић, Љубица Тадић, Драган Врховац, Божица Живковић, Душан Бабић и Исидора Граорац Штркић (предсједник је обавијестио да ће се о свим предложеним кандидатима гласати појединачно, с тим који први добије већину, гласање за остале кандидате је бесмислено).

* разматрање приједлога кандидата за избор члана Независног одбора предложен је Јово Марковић

У посланичкој расправи учествовали су: Небојша Вукановић, Давор Шешић, Миладин Станић и Милан Тубин.

*У* ***дану за гласање***, 22. јула 2020. године, Народна скупштина Републике Српске је приступила изјашњавању о избору чланова:

* Дико Цвијетиновић изабран је за члана Одбора за безбједност са ***57 гласова ''за'', ниједним ''против'' и једним ''уздржаним'';***
* Душко Вукотић није изабран за спољног члана Одбора за борачко-инвалидску заштиту (**девет *гласова ''за'', седам ''против'' и 11 ''уздржаних'');***
* Јован Зељковић изабран је за спољног члана Одбора за борачко-инвалидску заштиту са **45 *гласова ''за'', ниједним ''против'' и ниједним ''уздржаним'';***
* Јово Марковић изабран је за члана Независног одбора са ***47 гласова ''за'', ниједним ''против'' и 10 ''уздржаних''.***

У ***дану за гласање***, 22. јула 2020 године, одсутни су били сљедећи народни посланици: Срђан Мазалица, Милица Ловрић, Мирела Кајкут Зељковић, Радован Вуковић, Илија Таминџија, Дражен Врховац, Дико Цвијетиновић, Горан Селак, Александар Фулурија, Александар Главаш, Бранко Бутулија, Иванка Марковић, Един Рамић, Томица Стојановић, Крсто Јандрић, Милан Радовић, Дарко Бабаљ, Жељко Бабић, Јелена Тривић, Драшко Станивуковић, Љубиша Крунић, Милан Шврака и Игор Црнадак.

Овим је окончан рад по дневном реду Једанаесте редовне сједнице Народне скупштине Републике Српске.

Саставни дио овог записника је препис тонског записа Једанаесте редовне сједнице Народне скупштине Републике Српске од 221 странице.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***